Det var endringer i partiporteføljen i Sømna. Det blei stilt reine lister for A, Sp, KrF og Frp. Videre var det Sømna bygdeliste og Tverrpolitisk liste Sømna. Ved valget i 2007 hadde Sp og KrF ei fellesliste, som med 48,4 prosent av stemmene fikk reint flertall i kommunestyret. Oppsplitta blei Senterpartiet størst med 37,3 prosent, mens Kristelig Folkeparti fikk 5,3. Nest størst var den tverrpolitiske lista med 29,4 prosent. Den var en ny konstruksjon. Arbeiderpartiet gikk tilbake 17,7 prosentpoeng til 17,6. Høyre hadde liste i 2007, men uten at det gav mandater. Valgdeltakelsen i 2011 var 68,5 prosent.